Тигран Петросян
Тигрàн Вартàнович Петрося̀н (на арменски Տիգռան Վարդանի Պետռոսյան) е съветски шахматист от арменски произход, девети световен шампион по шахмат от 1963 до 1969 г.

Тигран Петросян е роден в Тбилиси, а от 1949 живее в Москва. Започва да играе шах от осемгодишен, а през 1951 печели първия си турнир. На тригодишните международни турнири, които определят съперника на световния шампион, той се представя все по-добре: пети в Цюрих през 1953; трети в Амстердам през 1956; трети в Югославия през 1959; първи в Кюрасао през 1962. През 1963 побеждава Михаил Ботвиник с 12,5–9,5 и става световен шампион по шахмат.

Петросян защитава титлата си през 1966, побеждавайки Борис Спаски с 12,5–11,5, ставайки първият световен шампион, спечелил мач за титлата след победата на Алехин през 1934. През 1969 Спаски се реваншира, печелейки с 12,5–10,5 и отнемайки титлата на Петросян.

Тигран Петросян е единственият играч, спечелил партия срещу Боби Фишер по време на претендентските турнири и мачове за световно първенство през 1971, прекъсвайки удивителната му поредица от 20 последователни победи:
Тигран Петросян – Роберт Фишер 1 – 0
Финален мач на претендентите за световната титла, II партия, Буенос Айрес, 5.10.1971.

Защита Грюнфелд
1. d4 Кf6 2. c4 g6 3. Кc3 d5 4. Of4 Og7 5. e3 c5 6. d:c5 Да5 7. Тс1 Ке4 8. с:d5 К:с3 9. Дd2 Д:а2 10. b:c3 Д:а5 11. Ос4 Кd7 12. Ке2 Ке5 13. Оа2 Оf5 14. O:e5 O:e5 15. Кd4 Д:с5 16. К:f5 g:f5 17. 0-0 Дa5 18. Дс2 f4 19. c4 f:e3 20. c5! Дd2 Белите жертват пешка за инициатива 21. Да4+ Цf8 22. Тcd1 Де2 23. d6! (диаграма 1). Тук Петросян жертва и качество, но получава много силна позиция с матови заплахи срещу черния цар. 23. ... Дh5! 24. f4 e2! 25. f:e5 e:d1Д 26. Т:d1 Д:e5 27. Тf1 f6 28. Дb3! 29. Дf7+!! Цh6 30. d:e7 f5 31. Т:f5! Дd4+ 32. Цh1 (диаграма 2). Фишер се предава пред загуба на дамата за защита от мат (32. ... Дd1+ 33. Tf1 Д:f1 34. Д:f1).

Петросян продължава да се състезава до смъртта си от рак през 1984.

Външни препратки 
 Биография на Петросян
  Партиите на Тигран Петросян
  50 критични ситуации

Източници 

Съветски шахматисти
Арменски шахматисти
Арменци в СССР
Арменци в Грузия
Родени в Тбилиси
Починали в Москва